આ અંગે મળતી માહિતી અનુસાર સુરત જિલ્લાના કામરેજ તાલુકાના વલથાણ ગામથી રૂંઢવાડા ગામને જોડતા રોડને નવીનીકરણ કરવામાં આવ્યું છે. ચોમાસા પહેલા જ પૂર્ણ થયેલ નવીનીકરણના કામમાં એજન્સીએ વેઠ ઉતારતા સામાન્ય વરસાદમાં જ રસ્તો તૂટી ગયો હતો. ખાનપુર ગામની સીમમાં આવેલ ગરનાળા પાસે રસ્તો બેસી બંને તરફ બેસી ગયો હતો. જ્યારે કેટલીક જગ્યાએ મોટી મોટી તિરાડ પડી ગઈ છે. વહીવટી તંત્રની બેદરકારી અને કોન્ટ્રાકટર સાથેની મિલીભગતને કારણે રસ્તાના નવીનીકરણમાં ભ્રષ્ટાચાર થયો હોવાનું ગ્રામજનો આરોપ લગાવી રહ્યા છે. દિવસ દરમ્યાન વ્યસ્ત રહેતા આ માર્ગ પર કામરેજ તાલુકાને સુરત જિલ્લા મથક સાથે જોડતો રસ્તો છે. જેના કારણે લોકોની અવરજવર વધુ રહે છે. બન્યાને થોડા સમયમાં જ રસ્તો બેસી જતાં વાહન ચાલકોને ભારે હાલાકી વેઠવી પડી રહી છે.